Lav et referat af nedenstående tekst:

Tekst:
Midt- og Vestjyllands Politi har med civile videobiler gennem det seneste år overvåget strækninger fra den sydlige del af kredsen til Thyborøn. Her har man dokumenteret, hvordan hollandske fiskere gang på gang overskrider fartgrænsen markant, skriver Midt- og Vestjyllands Politi i en pressemeddelelse. Fiskerne kører om natten op gennem Tyskland til Jylland og ender i Thyborøn, hvorfra de sejler ud for at fiske i Nordsøen. Tidligere har der været meget kritik af netop de hollandske fiskeres bomtrawler-fiskeri. Ved Thorup Strand har fiskerne flere gange udtalt deres kritik af de hollandske fiskere, som ifølge de lokale ødelægger fiskeriet for alle andre. 12 gange er hollænderne blevet taget i fartoverskridelser. Hollænderne har kørt 154 kilometer i timen på almindelig landevej og 183 kilometer i timen på motorvej. Der er udskrevet bøder på beløb mellem 2.500 kroner og 7.500 kroner. Syv sager har betydet betinget fratrædelse mens en sag er endt med ubetinget frakendelse af kørekortet. I en verserende sag risikerer endnu en hollænder at få frakendt sit kørekort udetinget. Politiet fik nys om de fartglade hollændere, da en borger henvendte sig. Borgeren fra lokalområdet undrede sig over, at han gang på gang blev overhalet af udenlandske biler med høj fart mellem klokken fire og seks om morgenen.

Referat:
Hollandske fiskere overskrider fartgrænserne gang på gang, når de drøner op gennem Danmark for at komme til havs for at fiske i Nordjysk farvand.